[{"text_idx": "#000002", "text": "Byddwn yn cyhoeddi eitemau a gweithgareddau\u2019r w\u0302yl o nawr hyd fis Mehefin. Ac mae amser o hyd i chi feddwl sut hoffech chi gymryd rhan. Mae digon o le ar gyfer eich hanesion lleol a\u2019ch cymuned chi. Rhowch wybod i ni sut hoffech chi ddathlu tirweddau ffydd. Fe wnawn eich gweithgaredd chi yn rhan o\u2019r w\u0302yl!"}, {"text_idx": "#000003", "text": "Dyma fideo o\u2019r hyn y mae ein traddodiadau ffydd arbennig yn ei gynnig:"}, {"text_idx": "#000008", "text": "Taith 3. Bryste i Lanilltud Fawr. Byddwn yn cychwyn ym Mryste ac yn dilyn taith gyntaf John Wesley i Gymru o\u2019i bencadlys yn y New Rooms, Bryste. Mae\u2019r daith yn pasio tref ac amffitheatr Rufeinig Caerllion ble roedd Julius ac Aaron ymysg y merthyron Cristnogol cyntaf ym Mhrydain. Byddwn wedyn yn mynd ymlaen i\u2019r brifddinas ar drywydd hanesion y traddodiadau ffydd sydd wedi dod i Gymru o bedwar ban byd, gan archwilio\u2019r dirwedd ffydd yn y ddinas."}, {"text_idx": "#000009", "text": "Taith 4. Aberhonddu i Lantrisant (trwy Ferthyr). Mae\u2019r Brenin Brychan yn ffigur hynafol yn y niwl rhywle rhwng hanes a chwedloniaeth. Mae Sir Frycheiniog yn dwyn ei enw o hyd, a thref Aberhonddu yn Saesneg hefyd. Gwyddwn fwy am ei blant niferus. Fe ddaethon nhw\u2019n rhan o\u2019r genhedlaeth gyntaf o seintiau Celtaidd, ac mae eu henwau\u2019n britho tirwedd ac aneddiadau De Cymru. Byddwn yn dysgu sut bu Tudful farw ym Merthyr Tudful a sut roedd trais yn dal i fygwth gweddi\u0308am am heddwch yng nghwm Taf 1300 o flynyddoedd yn ddiweddarach."}, {"text_idx": "#000011", "text": "Rydyn ni\u2019n edrych ymlaen yn fawr at siarad gyda chi ac at eich cyfraniad. Mae hon yn w\u0302yl i\u2019r holl draddodiadau ffydd \u2013 mae croeso i bawb."}]